Xana Omerxalî

Xana Omerxalî Usoyan (bi tîpguhêziya inglîzî  Khanna Omarkhali , z. 1981 Êrîvan, Ermenistan) nivîskareke kurda êzdî ye ku di sala 1981ê li paytexta Ermenistanê, bajarê Rewanê ji dayik bûye.

Nivîskar kurda êzdî ye, ji mala Pîrên Omerxalî tê. Sala 2002ê Zanîngeha Sankt Petersburg ya Dewletî Zanîngeha Rojhilatnasiyê beşa zimannasiyê ya îrannasî û kurdnasiyê temam kir (BA)[Çi ye?] û di sala 2004ê de destûrname magîster (MA) stand. Piştî MAyê hate qebûlkirin ji bo Fakûlteya Rojhilatnasiya wê Zanîngehê ku nivîsandina doktora xwe li ser dînê êzdiyan (Ph.D.), di sala 2006ê de li Fakûlteya Felsefe û Siyasî li beşa Dînnasiyê de qedandiye. Semîner li ser dînê êzdîyên çêkirine û beşdarî gelek konferansên zanistî bûye. Xanna Omerxalî di salên 2005-2007an de li Zanîngeha Georg August ya Göttingenê (Georg-August Universität Göttingen) li ser zimanê kurdî û her wisa jî li ser Zimanê Qewlên Êzdiyan ders dide. Nêzîkî 20 gotarên zanistî derheqê bîr û baweriya dînê êzdiyatiyê de bi zimanê rûsî, inglîzî û kurdî nivîsîne. Pirtûka wê bi navê Êzdiyatî, ji kûrahiya hezarsalan” (Sankt-Petersbûrg, 2005) bi rûsî çap bûye.

 Berhemên wê 
 Zerdüşt Avesta Analîza Qewlên Êzdîyên Êzdiyatî, civak, sembol, rîtûel, 2007, Avesta, Stembol. Wergera ji îngilîzî ji layê Ergîn Opengîn ve ye.
 On the Structure of the Yezidi Clan and Tribal System and its Terminology among the Yezidis of the Caucasus. Journal of Kurdish Studies. 6:2008, r. 104-119. ISSN 1370-7205
 Some Reflections on Concepts of Time in Yezidism, 2009 (co-author)
 Kurdish Reader. Modern Literature and Oral Texts in Kurmanji: With Kurdish-English Glossaries and Grammatical Sketch, Harrassowitz, 2011 - Foreign Language Study - 282 rûpel.
 Religious Minorities in Kurdistan: Beyond the Mainstream, Volume 68 of Studies in Oriental Religions, ISSN 0340-6792, 2014.The Yezidi Religious Textual Tradition: From Oral to Written''. Wiesbaden: Harrassowitz. , 2017.

 Çavkanî 

Kategorî:Jidayikbûn 1981
Kategorî:Kesên ji Êrîvanê
Kategorî:Kurdên Ermenistanê
Kategorî:Kurdolog
Kategorî:Mirovên zindî
Kategorî:Nivîskarên kurd ên jin